เป้าแรก 800
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ตลาดหุ้นวันที่ 24 มี.ค.คาดไปต่อหลังเงินทุนต่างชาติยังคงไหลเข้าตลาดหุ้นในเอเชียรวมถึงหุ้นไทยต่อเนื่อง 
น.ส.ธีรดา ชาญยิ่งยงค์ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ดัชนีตลาดหุ้นยังขึ้นต่อได้ จากเงินทุนต่างชาติไหลเข้ามาลงทุนในภูมิภาคเอเชียรวมถึงหุ้นไทยด้วย และมีโอกาสที่ดัชนีจะขึ้นไปทดสอบที่ 800 จุดได้ 
อย่างไรก็ตาม ระหว่างทางอาจมีแรงขายทำกำไร ดังนั้นนักลงทุนต้องเพิ่มความระมัดระวังและเลือกลงทุนในหุ้นที่ราคายังขึ้นช้ากว่าตัวอื่นๆ อาทิ กลุ่มธนาคารพาณิชย์ ให้เลือกลงทุนธนาคารกรุงเทพ (BBL) และหากเป็นกลุ่มพลังงานให้เลือกธุรกิจโรงกลั่น 
ดัชนีหุ้นวันที่ 23 มี.ค. ผันผวน และปิดตลาดที่ 782.48 จุด เพิ่มขึ้น 10.23 จุด หรือ 1.32% ทำสถิติสูงสุดในรอบ 21 เดือน ด้วยมูลค่าการซื้อขาย 33,104 ล้านบาท ต่างชาติซื้อสุทธิ 1,880 ล้านบาท สถาบันขายต่อ 1,722 ล้านบาท บัญชี บล.ซื้อ 329 ล้านบาท และรายย่อยขายสุทธิ 487 ล้านบาท